Պ.- Թողէք կրկնութիւն չթւայ, եթէ ասւի պետական միջոցներով իրականացւած սուբսիդային ծրագրի դադարեցումը մի կողմից, իսկ թղթի շուկայական գնի 70 տոկոսանոց աճը (դա մինչեւ դոլարի գնի վերջին թանկացումն էր) միւս կողմից, այլ ելք չթողեց նոր հաշւարկների գնալուց բացի: Սկսենք այստեղից, որ թերթի հատավաճառից գոյացող գումարը միայն ի զօրու է ծածկելու դրա ինքնարժէքի ընդամենը 75 տոկոսը, մնացած 25 տոկոսը թերթը փորձում է ինքը սուբսիդաւորել: Մեր մօտեցումն այսպիսին է, որ ամէն ինչ պէտք է անել, որ բաժանորդների կենսազամբիւղում շարունակի իր տեղն ունենալ հայկական մամուլը: Մեզ համար սա շարունակում է մնալ օրակարգի ամենաթէժ անկիւնը: